Madiba-standbeeld binnekort by UniegebouOudpres. Nelson Mandela ‘n Standbeeld van voormalige president Nelson Mandela sal by die Uniegebou in Pretoria opgerig word, het die Saturday Star berig. “Dit is deel van die feesvieringe van die gebou se 100ste bestaansjaar,” het Paul Mashatile, minister van die departement van kuns en kultuur, gesê. “Ons is reeds in ‘n gevorderde stadium om die standbeeld van Madiba by die Uniegebou op te rig.” Blessing Manale, woordvoerder van die stad Tshwane, het die standbeeld en eeufeesvieringe van die gebou verwelkom. Mandela is verlede week Sondag uit die Medi-Clinic Harthospitaal ontslaan om by die huis aan te sterk nadat hy op 8 Junie vir ‘n herhalende longkwaal in die hospitaal opgeneem is.